"Rikkad inimesed on loodud vaeste päästmiseks ja vaesed inimesed loodud rikaste päästmiseks," kinnitas keskaegse linnakogukonna üks juhtmõte. Üsna kohe pärast reformatsiooni rajasidki Tallinna varakad luterlased Rüütli tänavale suurejoonelise Uue  seegi hoonekompleksi, mis oli mõeldud tõbiste, santide ja põgenike majutamiseks. Ühtlasi leidsid selle katuse all Ketrusmajas sotsiaalabi korras varjupaiga "mittekorralikud" naised.